อดีตปธ.บอร์ดตลาดฯเทขาย QTC หมดหน้าตัก! เปิดทาง“พิริยะ”ผู้บริหาร”บ้านสวยกรุ๊ป”เข้าถือ5.86%
“สถิตย์ ลิ่มพงศ์พันธุ์” อดีตปธ.บอร์ดตลาดฯเทขาย QTC หมดหน้าตัก! เปิดทาง “พิริยะ” ผบห. "บ้านสวยกรุ๊ป" เข้าถือ 5.86%
“สถิตย์ ลิ่มพงศ์พันธุ์” อดีตปธ.บอร์ดตลาดฯเทขาย QTC หมดหน้าตัก! เปิดทาง “พิริยะ” ประธานเจ้าหน้าที่บริหาร "บ้านสวยกรุ๊ป" เข้าถือหุ้น 5.86%
14 พ.ค. 2562

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รายงานการจำหน่ายหุ้นของบริษัท คิวทีซี เอนเนอร์ยี่ จำกัด (มหาชน) หรือ QTC โดย นายสถิตย์ ลิ่มพงศ์พันธุ์ ซึ่งเป็นการจำหน่ายเมื่อวันที่ 3 พ.ค.2562 จำนวนหลักทรัพย์ที่จำหน่ายคิดเป็น 5.86% จำนวนหลักทรัพย์ภายหลังการจำหน่ายคิดเป็น  0.0% ของสิทธิออกเสียงทั้งหมดของกิจการ
ขณะเดียวกัน ได้รับรายงานการได้มาหุ้น QTC โดยนายพิริยะ ธานีรณานนท์ ซึ่งเป็นการได้มาเมื่อวันที่ 3 พ.ค.2562 จำนวนหลักทรัพย์ที่ได้มาคิดเป็น 5.86% จำนวนหลักทรัพย์ภายหลังการได้มาคิดเป็น 5.86% ของสิทธิออกเสียงทั้งหมดของกิจการ
สำหรับโครงสร้างผู้ถือหุ้นก่อนทำรายการมีดังนี้
(ภาพรวมข้อมูลผู้ถือหุ้น ณ วันที่ 08/03/2562)
อนึ่งนายสถิตย์ ลิ่มพงศ์พันธุ์ เคยดำรงตำแหน่งประธานกรรมการตลาดหลักทรัพย์แห่งประเทศไทยคนที่ 15 ในปี 2556 และเคยดำรงตำแหน่งปลัดกระทรวงการคลัง
ด้าน นายพิริยะ ธานีรณานนท์ ดำรงตำแหน่งประธานเจ้าหน้าที่บริหารบริษัท บ้านสวยกรุ๊ป (สุราษฎร์ธานี) จำกัด (มหาชน) และบริษัทในเครือผู้พัฒนาอสังหาริมทรัพย์ในจังหวัด สุราษฎร์ธานี และจังหวัดชุมพร